વલસાડ શહેરના મોગરાવાડી ઝોનમાં આવેલી કોટેશ્વર સોસાયટીના રહીશો ખખડધજ થયેલા પેવર બ્લોકના રસ્તાથી પરેશાનીમાં મૂકાયા છે. શહેરની ગલી ગલીમાં પેવર અને ડામરના રસ્તા પાલિકા શાસકોએ તૈયાર કર્યા છે,પરંતુ આ વિસ્તારના રહીશો રસ્તાની સુવિધાથી વંચિત રહી ગયા છે.12 વર્ષ પહેલા રસ્તા બનાવવામાં આવ્યા બાદ આજદિન સુધી પાલિકા તંત્રએ ધ્યાન આપ્યું નથી આ મુદ્દે રહીશોએ પાલિકાને ફરિયાદ કરી છે.